BSC-LT/ACAData huggingface dataset:
[ca] Aquest treball parla de la presència de les dones manifestants en el conflicte posterior a la sentència del procés independentista català. A través de la perspectiva de gènere, es tracta d'un assaig periodístic de veus corals femenines que expliquen les seves experiències en el conflicte, transitant de la vivència individual a la col·lectiva i centrant-se en què implica la seva presència i absència, generant així nous relats.

[en] This essay talks about the presence of protesters women in the post-sentence conflict of the Catalan independence process. Through the application of the gender perspective, this is an essay of the female choral voices that explain their experiences at the conflict, moving from the individual to the collective experience and focusing on what their presence and absence means, thus generating new stories.
[ca] En l'article es descriu el projecte d'innovació docent universitari consistent en l'ús i aplicació d'una wiki per a l'adquisició de competències dins de la formació i actualització del traductor. Un qüestionari va servir per analitzar l'aprenentatge adquirit i els hàbits d'ús de serveis de la web 2.0. El valor innovador d'aquesta iniciativa millora la formació i serveix com a model d'ensenyament.

[en] This paper describes an innovative educational project at University. It lies in using and applying a wiki. The aim is to acquire competencies of translating studies. A questionnaire analized the learning level reached and the use habits of Web 2.0 tools. The innovation value of this initiative improves training and helps as teaching model.
[ca] L'ictus és una de les principals causes de discapacitat arreu del món, amb afectacions tant a la funcionalitat motora com cognitiva. Malgrat l'ús de la teràpia convencional actual, hi ha una gran proporció de pacients que no recuperen la funcionalitat completa. Per aquest motiu és important la recerca d'alternatives de rehabilitació, com la teràpia aquàtica, que ha demostrat ser efectiva en aquesta patologia. Una de les afectacions que més pot limitar als pacients és la falta de control de tronc. D'altra banda, els pacients que han patit un ictus sent joves, són els que tenen una esperança de vida més llarga per conviure amb aquestes limitacions.

[en] The stroke is one of the leading causes of disability worldwide, with impairments in both motor and cognitive functionality. Despite the current conventional therapy, a significant proportion of patients don't fully regain complete functionality. For this reason, it's important to investigate an alternative for rehabilitation, as can be the aquatic therapy, which has proven effective in this pathology. One of the impairments that can condition more the patient's daily life is a trunk control deficiency. Also, young stroke patients have a longer life expectancy to cope with these limitations.
[ca] Aquesta investigació analitza la difusió social de la literatura epistolar a la ciutat de Girona durant el segle XVIII escrutant la presència de manuals i models epistolars en la producció dels impressors gironins, en els fons dels llibreters, en les biblioteques particulars i en les subhastes públiques. Així mateix, s'hi examina la tipologia i les pretensions dels títols més freqüents.

[en] The author analyses the social spread of epistolary stylebooks in the Catalan city of Girona during the XVIIIth century. The main sources used in his research had been epistolary stylebooks found both in the printing presses and in the bookshops as well as in the private libraries and in the public auctions celebrated in the city of Gerona during the xviiith century. This article also focuses on the typology and contents of these epistolary stylebooks.
[ca] En els darrers anys s'han desenvolupat, amb major o menor èxit, un creixent nombre d'experiències de participació local en el nostre entorn. Des d'un plantejament metodològic, l'article introdueix alguns dels principis que estan al darrere d'aquestes pràctiques, referits a l'escala d'intervenció, als objectius perseguits, al paper dels actors i de les xarxes socials, així com també als dissenys metodològics dels processos. Seguidament, es fan unes reflexions crítiques sobre les resitències i limitacions en l'aplicació d'aquests principis, tenint en compte el context sociolpolític en el qual s'han aplicat.

[en] In recent years and with varying degrees of succes, a growing number of participation experiences have been seen in our area. Talking a methodological perspective, our article introduces some of the principles behind these practices. These include scale of intervention, objectives pursued, the roles of the actors and social networks involved and the methodological design of their processes. This is followed by some critical reflections on resistances and limitations when applying such principles, talking into account the socio-political context in which they have been applied.
[ca] En aquesta recerca es reflexiona sobre com el cicle de modelització proposat per Couso i Garrido-Espeja (2017) per al disseny de seqüències didàctiques, pot servir per analitzar com una unitat didàctica tracta de promoure la modelització. La unitat didàctica escollida "Energia i emocions" correspon al model d'energia (transferència, conservació i degradació de l'energia), i s'emmarca dins de la proposta curricular 'Competències de pensament científic. Ciències 12-15'. Aquesta va ser dissenyada amb l'objectiu de promoure la modelització en un ensenyament contextualitzat. No obstant això, les maneres d'entendre la pràctica científica de modelització i de promoure aquesta a la classe de ciències són diverses. En aquest sentit, el cicle de modelització del nostre marc ha resultat una eina útil per analitzar, al voltant de les idees clau del model d'energia, cadascuna de les activitats proposades en el disseny de la unitat didàctica. Com a resultat de l'anàlisi realitzada hem evidenciat que la proposta didàctica conté un gran nombre d'activitats que promouen l'avaluació de les idees clau del model, facilitant l'obtenció de proves o aprofundint en l'exploració del fenomen. En canvi, no són tan freqüents les activitats d'estructuració d'idees dels estudiants ja que són escasses aquelles que incentiven l'expressió i consens d'un model final

[en] In this research we reflect on how the modelling cycle proposed by Couso and Garrido-Espeja (2017) for the design of teaching sequences can be used to analyse how a teaching and learning sequence tries to promote modelling. The chosen teaching sequence "Energy and emotions" is addressed to the energy model (transfer, conservation and degradation of energy) and is part of a larger curricular project titled 'Scientific thinking competencies. Science 12-15'. This teaching and learning sequence was designed with the aim of promoting modelling in a contextualized teaching approach. However, there are several ways to conceptualise and promote modelling as a scientific practice in the science class. In this sense, the modelling cycle of our framework has been a useful tool for analysing the activities around key ideas of the energy model proposed in the design of the teaching and learning sequence. As a result of this analysis, we have found that the teaching sequence contains a large number of activities that promote the evaluation of key ideas of the model among students by obtaining further evidence or deepening in the exploration of the phenomena. Instead, activities promoting structuring ideas are not so frequent since there are few ones that motivate the expression and consensus of a final model
[ca] En aquesta recerca ens centrem en l'accés a la direcció dels centres, amb la intenció de fer una anàlisi en profunditat basada, no només en el coneixement dels factors mentals (elaboració del projecte de direcció, presentació i debat del projecte davant la comunitat educativa, etc.), sinó també en les dificultats, les necessitats formatives i les incidències percebudes pels candidats al càrrec en els centres educatius de la Comunitat Autònoma de Canàries. En aquest cas, hem optat per fer una anàlisi factorial (SPSS 19) per poder explicar el màxim d'informació continguda en les dades obtingudes en el qüestionari sobre l'accés a la direcció escolar (Teixidó, 2007), d'una mostra de 170 centres, el que significa que hem aconseguit la participació del 20% dels centres de l'Arxipèlag.

[en] This research is focused on the access to school principalship with the aim of carrying out an in-depth analysis based not only on the knowledge of mental factors (development of school principalship project, presentation and discussion around that project with the educational community, etc.), but also on difficulties, training needs and impact perceived by those candidates who want to become school principal in the Canary Islands. We have opted to do a factor analysis in SPSS 19 gathered from the questionnaire on access to school principalship (Teixidó, 2007). The study included 170 education centers; in other words, the percentage of centers in Canary Islands that participate was 20%.
[ca] El present treball d'investigació analitza la construcció de la figura femenina a la publicitat d'Intimissimi. A partir d'una fitxa d'anàlisi estructurada en Descripció, Cosificació, Espai i atrezzo, i Companyia i activitat, s'han analitzat 10 anuncis de la marca de roba interior compresos entre els anys 2005 i 2014 amb l'objectiu d'estudiar quina representació de la dona fa Intimissimi i si existeix una evolució al llarg d'aquesta dècada. Com a conclusió principal, Intimissimi construeix una dona que es manté estable en el temps i que es mostra segura i dominant, però també sotmesa a un ideal de bellesa molt concret.

[en] This research analyzes the construction of women's image in Intimissimi advertising. Using a fact sheet structured in Description, Woman treated as an object, Space and atrezzo, and Company and activity, we have analyzed 10 advertisements of the brand comprised between 2005 and 2014 with the aim of studying what representation of women does Intimissimi and if it exists an evolution during this decade. As a main conclusion, Intimissimi represents a woman that keeps constant in time and that seems to be reliable and dominant, but also submitted to a very concrete beauty ideal.
[ca] La responsabilitat social de l'empresa des de la perspectiva històrica permet una anàlisi de la incor- poració d'una sèrie d'actuacions que potencien valors socials que superen les obligacions de l'empresari regulades per llei. En el nostre cas, partim de la SAPHIL (Sociedad Anónima del Peinado e Hilatura de la Lana, 1919, Terrassa) i de la divulgació de les activitats que es podrien situar en el marc de l'actual concepte de responsabilitat social empresarial. L'objecte d'estudi ha estat el butlletí Saphil, a partir de la seva publicació al gener de 1956. La SAPHIL era una fàbrica de grans dimensions i amb molts treballadors i treballadores. Creiem que les propostes que surten des del seu butlletí fan palesa la iniciativa empresarial més enllà dels estric- tes marges de les relacions laborals i de producció. Així, hi trobem iniciatives que inclouen la creació d'escoles que imparteixen ensenyament gratuït, la creació d'escoles de formació professional, la convo- catòria de concursos de temàtiques diferents o la distribució gratuïta de la canastreta a les treballadores que acabaven de ser mares. Sens dubte es tracten de mesures molt bàsiques, però que demostren la incorporació de variables 229 que, al mateix temps que desenvolupen pràctiques d'integració, fomenten el corporativisme empresarial i la identificació amb l'empresa.

[en] The corporate social responsibility of the company from a historical perspective allows us to analyse the incorporation of a series of actions that promote social values over and above the obligations of an employer set out in law. We base our study on SAPHIL (Sociedad Anónima del Peinado e Hilatura de la Lana, 1919, Terrassa) and the dissemination of a set of activities that we could place within the framework of the current concept of employer's social responsibility. The object of this study is the newsletter Saphil, from its publication in January 1956. SAPHIL was a very large factory with many workers. We believe that the proposals found in the newsletter reveal an initiative on the part of the employer that went beyond the strict margins of production. Thus, we find initiatives that include the setting up of schools providing free vocational training, the holding of different thematic competitions and the distribution of a free layette to the working mothers. These are without a doubt very basic measures, but they demonstrate the incorporation of variables that, at the same time as they develop integrative practices, promote business corporatism and the sense of belonging towards the company.
[ca] La tesi doctoral Què és un dinosaure? Idees i usos del concepte en diferents àmbits educatius té com a finalitat realitzar un diagnòstic del concepte dinosaure atenent diversos aspectes i marcs conceptuals dins de la Didàctica de les Ciències Experimentals. Sota un plantejament constructivista s'han definit tres objectius generals dissenyant investigacions individualitzades amb un marc teòric i metodològic propi. El primer objectiu consisteix a analitzar i interpretar els continguts textuals i gràfics existents sobre el concepte dinosaure en un conjunt de llibres de text del període LOGSE-LLOI (1990-2010) (educació primària, N=74; educació secundària obligatòria, N=105) dins del context de l'educació formal. El segon se centra a caracteritzar, analitzar i interpretar una selecció de continguts existents en internet (pàgines web, N=100), la primera font d'informació científica existent en l'actualitat. I el tercer dels objectius, en l'estudi de les idees prèvies sobre el concepte dinosaure en estudiants de diversos nivells i entorns educatius (educació primària, N=3.501; educació secundària obligatòria, postobligatoria, universitaris, N=279).

[en] The doctoral thesis what is a dinosaur? Ideas and applications of the concept in different educational fields aims to make a diagnosis of the dinosaur concept taking into account various aspects and conceptual frameworks within the didactics of experimental sciences. Under a constructivist approach have been defined three general objectives designing individualized research with a theoretical and methodological framework itself. The first objective is to analyse and interpret the existing textual and graphical content on the concept dinosaur in a set of textbooks of the period LOGSE-LOE (1990-2010) (primary education, N = 74; compulsory secondary education, N = 105) within the context of formal education. The second focuses on characterize, analyze and interpret a selection of existing Internet content (web pages, N = 100), the first source of scientific information existing at present. And the third objective, the study of the previous ideas about the concept dinosaur in students of different levels and educational environments (primary education, N = 3.501; secondary education compulsory, post-compulsory, University, N = 279).
[ca] Aquest treball pretén analitzar alguns aspectes que conté la revista Octubre, amb l'objectiu d'analitzar alguns articles amb apunts de teoria literària, sobre la que es fan diversos aclariments, el treball es basa en els articles de César M. Arconada i Antonio Machado. Aquesta nova teoria literària va sorgir de la politització dels intel·lectuals espanyols, tenint a la Unió Soviètica com a exemple aquella civilització, amb la fi d'acabar amb la injustícia social que s'estava vivint tant a Espanya com a altres països europeus.

[en] The present study explores the literary theory that appears in the magazine entitled 'October'. This paper draws a historical and cultural journey throughout the previous years before the Spanish Civil War, based on articles by César M. Arconada and Antonio Machado. Articles that contain explanations and notes of the literary theory that would emerge after the politicization of Spanish intellectuals are analyzed. Those intellectuals who had the Soviet Union as an example for civilization that needed to end the social injustice that it was already living both Spain and in many European countries.
[ca] Actualment la newsletter o butlletí electrònic ha esdevingut un producte de creixent importància periodística, tant per als mitjans de comunicació digitals com per al periodisme freelance. Aquest TFG és un extens estudi sobre el gènere de la newsletter, amb els antecedents, el context actual i els futurs reptes que encararà. Tot a través d'un marc teòric i una part analítica amb sis casos d'èxit. El treball és un pas més en l'estudi d'un gènere molt prematur, amb poca investigació al darrere. És un gènere en auge.

[en] Today, the newsletter has become a product of growing journalistic importance, both for digital media and for freelance journalism. This TFG is an extensive study on the genre of the newsletter, with the background, the current context and the future challenges it will face. All through a theoretical framework and an analytical part with six success stories. The work is a further step in the study of a premature genre, with little research behind
[ca] L'especialització periodística es caracteritza per la narració d'uns continguts que encaixen amb els interessos de la societat. Una de les especialitzacions que més ressò ha tingut al llarg dels darrers anys és la que desenvolupa la temàtica gastronòmica. Tot i el boom que l'art culinària ha experimentat a la televisió i a la xarxa, la premsa escrita segueix sent un dels referents pel que fa a la producció gastronòmica i un dels puntals de la seva popularització. Així, la present investigació se centra en els continguts actuals de periodisme especialitzat en gastronomia a Catalunya. L'objectiu de la recerca és examinar quines són les principals temàtiques que conformen aquest discurs. Així, s'hi han analitzat els articles que els dos principals diaris generalistes catalans, El Periódico i La Vanguardia, han publicat sobre aquesta matèria dintre del període 2005-2015. La metodologia utilitzada s'ha basat en l'anàlisi de contingut de 2.776 peces periodístiques que ha permès classificar els articles segons el subjecte que tracten. S'hi han definit tres grans àrees temàtiques, que són la producció; la distribució, i la gastronomia i la societat. Aquestes tres àrees inclouen fins a onze categories específiques. Els resultats de l'estudi mostren que tant El Periódico com La Vanguardia tendeixen a oferir un tractament similar dels continguts de l'art culinària. La discussió de la recerca dibuixa les característiques del discurs del periodisme gastronòmic a la premsa diària catalana al llarg de l'última dècada.

[en] Specialist journalism consists in the narration of content related to social interests. One of the niches with the greatest impact in recent years is gastronomy. Despite the boom experienced by gastronomy on television and Internet, printed media is still a reference concerning gastronomy communication, and one of the reasons for its increasing popularity. This research focuses on the current content of food journalism in Catalonia. The paper aims to analyze the predominant topics that delineate the gastronomy discourse. To achieve this, the study reviews gastronomy-themed articles published from 2005 to 2015 in the two major newspapers in Catalonia, El Periódico and La Vanguardia. The methodology is based on a content analysis of 2,776 articles that are classified by theme. For this purpose, three general categories were defined, namely production, distribution, and gastronomy and society, which include eleven specific themes. The results show that El Periódico and La Vanguardia tend to deal with gastronomy content in a similar manner. The characteristics of the discourse of food journalism in Catalan dailies over the last decade are also discussed.
[ca] Aquest article construeix un marc teòric que presenta l'escriptura acadèmica des d'una perspectiva contextual. El pas de text a context prové de la implementació del concepte de sistema d'activitat a la comunitat acadèmica, tot reinterpretant-la com el conjunt d'interaccions entre els seus components (usuaris, eines, metes i resultats), aplicat a un curs instrumental d'anglès per alumnes de primer a través d'activitats reflexives per promoure la presa de consciència i el debat sobre els components de la comunitat acadèmica durant la iniciació dels estudiants. Analitzem els resultats de la primera d'aquestes activitats, un qüestionari que els alumnes van respondre durant la primera sessió. Les seves respostes mostren una manca de consciència dels components del sistema d'activitat acadèmic, font de conflictes durant la seva iniciació al sistema. Per acabar, suggerim un atansament a la didàctica de l'escriptura que superi la distància entre recerca i instrucció.

[en] This paper constructs a theoretical framework that views academic writing from a context-based perspective. The shift from text to context results from implementating the concept of activity system into the academic community, envisioning academia as the sum of the interactions among its components (users, tools, goals and results), which was applied into an instrumental English course for first-year students through reflective activities that promoted awareness and discussion of the components of the academic community during students' inititiation. We analyse the results of the first one of these activities, a questionnaire students answered as part of the classwork. Their replies to this questionnaire show lack of awareness of the components of the academic activity system, one of the sources of the conflicts they experience during their initiation into the academy. Finally, we suggest a new approach to writing instruction that involves the convergence of research and instruction.
[ca] Aquest article té com a objectiu analitzar els canvis produïts en els herois clàssics de les Sumas de historia troyana, per tal d'assimilar-los als cavallers medievals, en paral·lel amb aquells que protagonitzen els romanços cavallerescos medievals. Es veuran els trets cavallerescos de Jasó, Hèrcul·les, Troilo, Aquil·les i Brut a través dels seus comportaments i accions a les sumas. La causa és el procés de contextualització que permet l'adaptació del contingut mitològic a la visió i a l'experiència immediata dels lectors coetanis als textos. En aquesta línia, la construcció de personatges els converteix en models però, sobretot, en antimodels segons el seu comportament i les decisions que prenguin.

[en] The aim of this article is to analyse the changes produced in the classical heroes of the Sumas de historia troyana in order to assimilate them to medieval knights in parallel with those who are the protagonists of medieval chivalric romances. The chivalric traits of Jason, Hercules, Troilus, Achilles and Brutus will be seen through their behaviour and actions in the Sumas. The cause is the process of contextualisation that allows the adaptation of the mythological content to the vision and immediate experience of the contemporary readers of the text. In this line, the construction of the characters turns them into models but, above all, into "anti-models" according to their behaviour and the decisions they make.